ai4bharat/Pralekha huggingface dataset:
சுற்றுலா அமைச்சகம்
மார்ச் 2018-ல் மார்ச் 2017-ஐவிட வெளிநாட்டு சுற்றுலா பயணிகள் வரத்து 13 புள்ளி நான்கு சதவீதமும், மின்னணு சுற்றுலா விசா மூலம் வருகை தந்த வெளிநாட்டு சுற்றுலாப்பயணிகள் எண்ணிக்கை 68 புள்ளி எட்டு சதவீதமும் உயர்ந்தது
சுற்றுலா அமைச்சகம் குடியேற்றத் துறையிடமிருந்து பெறப்பட்ட தகவல் அடிப்படையில் மாதந்தோறும் வெளிநாட்டு சுற்றுலா பயணிகள் வரத்து மற்றும் மின்னணு சுற்றுலா விசா மூலம் வெளிநாட்டு சுற்றுலாப்பயணிகள் வரத்து குறித்த தகவல்களை தொகுத்து வெளியிடுகிறது. 2018 மார்ச் மாதம் வருகை தந்த வெளிநாட்டு சுற்றுலாப் பயணிகள் குறித்த விவரம் வருமாறு:-
வெளிநாட்டுச்சுற்றுலா பயணிகள் வரத்து 
- 2018 மார்ச்சில் எஃப்டிஏ 10.26 லட்சம், 2017 மார்ச்சில் வந்த எஃப்டிஏ-ஆன 9.05 லட்சத்தைவிட இது 13.4% கூடுதலாகும்.
- 2018 ஜனவரி முதல் மார்ச் வரை எஃப்டிஏ 31.27 லட்சம். இது 2017 ஜனவரி முதல் மார்ச் வரையிலான எஃப்டிஏ-ஆன 28.45 லட்சத்தைவிட 9.9% கூடுதலாகும்.
மின்னணு சுற்றுலா விசா மூலம் எஃப்டிஏ;
- 2018 மார்ச்சில் மின்னணு சுற்றுலா விசா மூலம் ஏற்பட்ட எஃப்டிஏ 2.46 லட்சம், 2017 மார்ச்சில் மின்னணு சுற்றுலா விசா மூலம் வந்த எஃப்டிஏ-ஆன 1.46 லட்சத்தைவிட இது 68.8% கூடுதலாகும்.
- 2018 ஜனவரி முதல் மார்ச் வரை மின்னணு சுற்றுலா விசா எஃப்டிஏ 7.62 லட்சம். இது 2017 ஜனவரி முதல் மார்ச் வரையிலான மின்னணு சுற்றுலா விசா எஃப்டிஏ-ஆன 4.67 லட்சத்தைவிட 63.0% கூடுதலாகும்
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
------
(Visitor Counter : 89
புதிய மற்றும் புதுப்பிக்கத்தக்க எரிசக்தி அமைச்சகம்
வரலாற்று சிறப்பு மிக்க முடிவாக ஐக்கிய நாடுகள் அமைப்பு சர்வதேச சூரியசக்தி கூட்டணிக்கு பார்வையாளர் அந்தஸ்து வழங்கியது.
சர்வதேச சூரியசக்தி கூட்டணிக்கு பார்வையாளர் அந்தஸ்தை ஐக்கிய நாடுகள் சபை வழங்கியுள்ளது. “ஒரே சூரியன், ஒரே உலகம், ஒரே மின்சாரத் தொகுப்பு”- கொள்கைக்கு இது ஊக்கம் தரும். சமமான எரிசக்தி தீர்வுகளை உலகத்திற்கு வழங்க இது உதவும்.
சர்வதேச சூரியசக்தி கூட்டணிக்கு பார்வையாளர் அந்தஸ்தை ஐக்கிய நாடுகள் சபை வழங்கியுள்ள வரலாற்று சிறப்பு மிக்க முடிவு மாண்புமிகு பிரதமரின் ஒரே சூரியன், ஒரே உலகம், ஒரே மின்சார தொகுப்பு எனும் லட்சியத்தை நோக்கிய படிக்கல்லாக இருக்கும் என்று மத்திய மின்சாரம், புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர் கே சிங் தமது வாழ்த்து டிவிட்டர் பதிவு ஒன்றில் கூறியுள்ளார்.
சூரிய சக்தி பயன்பாட்டின் மூலம் நியாயமான மற்றும் சமமான எரிசக்தி தீர்வுகளை வழங்குவதற்கான முன்முயற்சிக்கு மிகப்பெரும் உத்வேகத்தை இது வழங்கும் என்று திரு சிங் கூறியுள்ளார்.
சர்வதேச ஒத்துழைப்பின் மூலம் நிகர பூஜ்ஜிய கரிம உமிழ்வு எனும் இலக்கை எட்டுவதற்கும் இது பெரியளவில் உதவும் என்று கூறியுள்ள அவர், இந்த லட்சியத்திற்கு இந்தியா பெரிதும் பங்காற்றி வருவதாக கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1780469
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தின் கீழ் 15 கோடிக்கும் அதிகமான தேசிய டிஜிட்டல் சுகாதார அடையாள அட்டைகள் உருவாக்கப்பட்டுள்ளன
நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார், கீழ்காணும் தகவல்களை வழங்கினார்.
ஆயுஷ்மான் பாரத் டிஜிட்டல் இயக்கம் என்று தற்போது அழைக்கப்படும் தேசிய டிஜிட்டல் சுகாதார இயக்கம் 2020 ஆகஸ்ட் 15 அன்று முதல் கட்டமாக அந்தமான் & நிக்கோபார், சண்டிகர், தாத்ரா & நாகர் ஹவேலி மற்றும் டாமன் & டையூ, லட்சத்தீவுகள் மற்றும் புதுச்சேரி ஆகிய 6 யூனியன் பிரதேசங்களில் தொடங்கப்பட்டது.
ஆயுஷ்மான் பாரத் டிஜிட்டல் இயக்கத்தின் ஆரம்ப கட்டம் 2020 ஆகஸ்ட் 15 முதல் 2001 செப்டம்பர் 27 வரை வெற்றிகரமாக செயல்படுத்தப்பட்டது. சுகாதார அடையாள அட்டை, சுகாதாரப் பணியாளர்கள் பதிவகம், சுகாதார வசதிகள் பதிவகம் மற்றும் தரவுப் பரிமாற்றத்திற்கான டிஜிட்டல் உள்கட்டமைப்பு ஆகிய மூன்று முக்கியப் பதிவகங்கள் உருவாக்கப்பட்டு இந்த யூனியன் பிரதேசங்களில் செயல்படுத்தப்பட்டன.
2022 ஜனவரி 25 நிலவரப்படி நாடு முழுவதும் 15,05,92,811 சுகாதார அடையாள அட்டைகள்  உருவாக்கப்பட்டுள்ளன. ஆயுஷ்மான் பாரத் டிஜிட்டல் இயக்கம் சூழலியலின் கீழ் 15,016 சுகாதார வசதிகள் மற்றும் 8,378 மருத்துவர்கள் குறித்த விவரங்கள் பதிவு செய்யப்பட்டுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795425
---
(Visitor Counter : 183
மத்திய அமைச்சரவை
தாத்ரா மற்றும் நாகர் ஹவேலி யூனியன் பிரதேசத்தில் உள்ள சில்வாசாவில் மருத்துவக் கல்லூரி அமைக்க மத்திய அமைச்சரவை ஒப்புதல்
தாத்ரா மற்றும் நாகர் ஹவேலி யூனியன் பிரதேசத்தில் உள்ள சில்வாசாவில் மருத்துவக் கல்லூரி அமைக்க இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
சிறப்பு அம்சங்கள்:
- இந்த மருத்துவக் கல்லூரி 189 கோடி ரூபாய் செலவில் சில்வாசாவில் அமைக்கப்படும். நடப்பு நிதியாண்டில் 114 கோடி ரூபாயும், அடுத்த ஆண்டு 74 கோடி ரூபாயும் மருத்துவக் கல்லூரி அமைக்க செலவிடப்படும். ஆண்டுக்கு 150 மாணவர்கள் இந்த மருத்துவக் கல்லூரியில் சேர்த்துக் கொள்ளப்படுவார்கள்.
- இந்தத் திட்டம் அடுத்த நிதியாண்டில் முடிக்கப்படும். மருத்துவக் கல்லூரிக் கட்டிடம் மத்திய சுகாதாரம் மற்றும் குடும்நலத்துறை அமைச்சகத்தின் வழிமுறைகள் மற்றும் இந்திய மருத்துவக் கவுன்சில் விதிப்படி அமைக்கப்படும்.
- iii. மருத்துவக் கல்லூரியைப் பராமரிக்க, ஆண்டுக்குத் தேவைப்படும் பணம் யூனியன் பிரதேசத்தின் நிதிநிலை அறிக்கையிலிருந்து அளிக்கப்படும்.
- iv. நிர்வாக செலவீனக் குழு பரிந்துரைப்படி, இந்த மருத்துவக் கல்லூரிக்கு 357 பணியிடங்கள் உருவாக்கப்படும். இதில் கற்பித்தல் மற்றும் கற்பித்தல் அல்லாத பணியிடங்களுக்கு, மத்திய அரசு இணைச் செயலர் மற்றும் அதற்குமேல் நிலையிலான 21 நிரந்தர பணியிடங்களும் அடங்கும்.
பயன்கள்
சில்வாசாவில் மருத்துவக் கல்லூரி அமைப்பது, இந்த யூனியன் பிரதேசத்தில் மருத்துவர்களின் எண்ணிக்கை அதிகரிக்க உதவுவதோடு, மருத்துவர் பற்றாக்குறைக்கும் தீர்வாக அமையும். யூனியன் பிரதேசத்தில் உள்ள மாணவர்களுக்கு மருத்துவக்கல்வி வாய்ப்புகள் கூடுதலாக கிடைக்கும். இந்த யூனியன் பிரதேசத்தில் உள்ள மலைவாழ் மற்றும் கிராமப்புற மக்களுக்கு இந்த மருத்துவக் கல்லூரி பயனளிக்கும். மருத்துவர்களின் எண்ணிக்கை யூனியன் பிரதேசத்தில் அதிகரிப்பது, சுகாதாரத்தை மேம்படுத்த உதவும்.
சுகாதாரம் மற்றும் குடும்ப நலத்துறை அமைச்சகம்
ஆறு நாட்களில் ஐந்தாவது முறை: புதிய பாதிப்புகளை விட குணமடைபவர்களின் எண்ணிக்கை தொடர்ந்து உயர்வு
கொவிட் தொற்றிலிருந்து நம் நாட்டில் இதுவரை குணமடைந்தவர்களின் எண்ணிக்கை மொத்தம் 2,07,95,335 ஆக அதிகரித்துள்ளது. தேசிய அளவில் கொவிட் தொற்றிலிருந்து குணமடைவோர் வீதம் 84.25 சதவீதமாக உள்ளது.
கடந்த 24 மணி நேரத்தில் 3,62,437 பேர் குணமடைந்துள்ளனர். இதன் மூலம் கடந்த ஆறு நாட்களில் ஐந்தாவது முறையாக அன்றாட புதிய பாதிப்புகளை விட குணமடைந்தவர்களின் எண்ணிக்கை அதிகரித்து வருகிறது.
புதிதாக குணமடைந்தவர்களில் 70.94 சதவீதத்தினர், 10 மாநிலங்களைச் சேர்ந்தவர்கள்.
இந்தியாவில் தற்போது சிகிச்சை பெறுவோரின் எண்ணிக்கை 36,18,458 ஆக இன்று சரிந்துள்ளது. இது நாட்டின் மொத்த பாதிப்பில் 14.66% ஆகும்.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 55,344 குறைந்துள்ளது.
தற்போதைய பாதிப்புகளில் 74.69%, 10 மாநிலங்களில் பதிவாகியுள்ளது.
நாட்டில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 18.22 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி 26,55,003 முகாம்களில் 18,22,20,164 தடுப்பூசிகள் நாடு முழுவதும் செலுத்தப்பட்டுள்ளன.
கடந்த 24 மணிநேரத்தில் 17 லட்சத்திற்கும் அதிகமான தடுப்பூசிகள் போடப்பட்டுள்ளன.
கடந்த 24 மணி நேரத்தில் 3,11,170 புதிய பாதிப்புகள் நாட்டில் பதிவாகியுள்ளது. இதில் 74.7%, 10 மாநிலங்களில் ஏற்பட்டுள்ளது.
அதிகபட்சமாக கர்நாடகாவில் 41,664 பேரும், அதைத்தொடர்ந்து மகாராஷ்டிராவில் 34,848 பேரும், தமிழகத்தில் 33,658 பேரும் புதிதாகத் தொற்றுக்கு ஆளாகியுள்ளனர்.
தேசிய உயிரிழப்பு வீதம், இந்தியாவில் தற்போது 1.09 சதவீதமாக உள்ளது.
கடந்த 24 மணி நேரத்தில் 4,077 உயிரிழப்புகள் ஏற்பட்டுள்ளன. உயிரிழந்தவர்களில் 75.55 சதவீதத்தினர், 10 மாநிலங்களைச் சேர்ந்தவர்கள். அதிகபட்சமாக மகாராஷ்டிராவில் 960 பேரும், அதைத்தொடர்ந்து கர்நாடகாவில் 349 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719011
புவி அறிவியல் அமைச்சகம்
மத்திய அறிவியல் தொழில்நுட்பத் துறைச் செயலர் பேராசிரியர் திரு. அஷுதோஷ் ஷர்மா, இந்தியாவில் குவைய அறிவியல் தொழில்நுட்பத்தில், தொழில்துறையைக் கொண்டு வரவேண்டியதன் அவசியத்தை வலியுறுத்தியுள்ளார்
மத்திய அறிவியல் தொழில்நுட்பத் துறைச் செயலர் பேராசிரியர் திரு அஷுதோஷ் ஷர்மா, இந்தியாவில் குவைய அறிவியல் தொழில்நுட்பத்தில், தொழில்துறையைக் கொண்டு வர வேண்டியதன் அவசியத்தை வலியுறுத்தினார். இந்தியக் குவையத் தொழில்நுட்ப மாநாடு 2020இல்  இந்திய வர்த்தகக் கூட்டமைப்பு  ஏற்பாடு செய்திருந்த ‘குவையத்தில் உச்ச உயர்நிலை’யை இந்தியா அடைய வேண்டும் என்பது பற்றிய இணையவழிக் கருத்தரங்கு ஒன்றில் பேசிய அவர், “சைபர் தளங்களும், டிஜிட்டல் தளங்களும், தொலைதொடர்பு, கணினி கணக்கியல், முடிவெடுக்கும் திறன், எடுக்கப்பட்ட முடிவுகளின்படி செயல்படுதல், அவற்றில் பங்கேற்றல் என்ற அனைத்தையும் உள்ளடக்கிய குவையத்தையும், தொழில்துறை 4.0 ஆகியவற்றையும் சார்ந்ததாகவே வருங்காலம் இருக்கும்” என்று கூறினார்
குவையத் தொழில்நுட்பத் துறையில், மத்திய அறிவியல் தொழில்நுட்பத்துறை எடுத்து வரும் முயற்சிகள் குறித்து விவரித்த பேராசிரியர் அஷுதோஷ் ஷர்மா, “அறிவியல் தொழில் நுட்பத்துறை, மூன்றாண்டுகளுக்கு முன் ‘முன்னணி தொழில்நுட்பம்’ என்ற புதிய பிரிவு ஒன்றைத் துவக்கியது. இப்பிரிவு சைபர் ஃபிசிகல் சிஸ்டம் பற்றிய திட்டமொன்றை துவக்கியுள்ளது. இந்தத் திட்டத்தின் கீழ், நாட்டின் பல்வேறு இடங்களில் 21 ஹப்கள், நான்கு ஆராய்ச்சிப் பூங்காக்கள் அமைக்கப்பட்டுள்ளன. குவையத் தொழில்நுட்ப இயக்கத்தின் கட்டமைப்பு மற்றும் முறைகளுக்கான அடிப்படையை அமைத்து, தொழில்துறைக்கு அதிகாரம் அளிக்கக் கூடியவையாக இவை செயல்படும்” என்றார்.
இந்தியாவில் ‘குவைய கணினிக் கணக்கியல் தொழில்நுட்பத்தை இந்தியாவிற்கு ஏற்ற வகையில் வடிவமைத்தல் அதற்கான ஆயத்தப் பணிகள்’ ஆகியவற்றில் இந்த மாநாடு கவனம் செலுத்தும். . இந்தியாவில் குவையத் தொழில்நுட்ப மேம்பாடு பற்றிய கொள்கைகளையும், வரைபடங்களையும் குறித்து மாநாட்டில் பங்கேற்றவர்கள் விவாதித்தனர்.
நிலக்கரி அமைச்சகம்
இந்திய நிலக்கரி துணை நிறுவனம் கோவிட் -19 தொற்றுக்கு சிகிச்சை அளிக்க புவனேஸ்வரில் உள்ள மருத்துவமனைக்கு நிதிஉதவி : பிரல்ஹாத் ஜோஷி
"மகாநதி நிலக்கரி சுரங்க நிறுவனம், கோவிட் -19 தொற்றுக்கு சிகிச்சை அளிக்கும் புவனேஸ்வரில் உள்ள நாட்டின் இரண்டாவது பெரிய மருத்துவமனையின் அனைத்து செலவுகளுக்கும் நிதியளிக்கும். நோயாளிகளின் சிகிச்சை செலவு உள்ளிட்ட செலவுகளுக்காக ஏற்கனவே ரூ.7.31 கோடியை அந்நிறுவனம் உடனடியாக முன்கூட்டியே அளித்தது. காணொளி காட்சி மூலம் ஒருங்கிணைக்கப்பட்ட மருத்துவமனையின் தொடக்க நிகழ்ச்சியின் போது, ”ஒடிசா மக்களுக்கு இந்த மருத்துவமனை ஒரு சிறந்த மருத்துவ சொத்து” என்று மத்திய நிலக்கரி மற்றும் சுரங்கத் துறை அமைச்சர் திரு பிரல்ஹாத் ஜோஷி கூறினார்.
இந்தியா நிலக்கரி துணை நிறுவனமான மகாநதி நிலக்கரி சுரங்க நிறுவனம் 500 படுக்கைகள் மற்றும் வென்டிலேட்டர்களுடன் கூடிய 25 தீவிர சிகிச்சை பிரிவு  கொண்ட மருத்துவமனையின் மொத்த செயல்பாடுகளுக்கும் நிதியுதவி செய்கிறது. ஒடிசாவின் முதலமைச்சர் திரு.நவீன் பட்நாயக் இந்த மருத்துவமனையை திறந்து வைத்தார். ஒடிசா அரசு இந்த மருத்துவமனையை புவனேஸ்வரில் இன்று தொடங்கியது. மத்திய பெட்ரோலிய இயற்கை எரிவாயு அமைச்சர் திரு. தர்மேந்திர பிரதான் மற்றும் மத்திய நிலக்கரி சுரங்கத் துறை அமைச்சர் திரு. பிரல்ஹாத் ஜோஷி ஆகியோரும் நிகழ்ச்சியில் கலந்து கொண்டனர்.
கோவிட் -19 தொற்றை எதிர்த்துப் போராட மாவட்ட மினரல் ஃபண்டுடன்  கிடைக்கும் நிதியில் 30% வரை மாநில அரசுகள் பயன்படுத்த மத்திய அரசு ஏற்கனவே வழிகாட்டுதல்களை வெளியிட்டுள்ளது என்று திரு. பிரல்ஹாத் ஜோஷி கூறினார். மேலும், ஒடிசா போன்ற கனிம வளமான மாநிலத்திற்கு தொற்று நோயை எதிர்த்து போரிட இந்த நிதியுதவி உதவும் என்றும் அவர் கூறினார்.
இந்திய நிலக்கரி துணை நிறுவனங்கள் எட்டு மாநிலங்களில் 1500க்கும் மேற்பட்ட தனிமைப்படுத்தப்பட்ட படுக்கைகளை அமைத்துள்ளன. இதேபோல், புவனேஸ்வர் தலைநகரின் அமைந்துள்ள தேசிய அலுமினிய நிறுவன  ஊழியர்கள் தங்களது ஒரு நாள் சம்பள தொகையான ரூ2.5 கோடியை ஒடிசா முதலமைச்சரின் நிவாரண நிதிக்கு அளித்துள்ளது. கோராபுட் மாவட்டத்தில் ஒடிசா அரசாங்கத்தால் அமைக்கப்படவுள்ள பிரத்யேக கோவிட் -19 மருத்துவமனைக்கு நிதியளிப்பதற்கும் தேசிய அலுமினிய நிறுவனம்) ஒப்புதல் அளித்துள்ளது.
•••••••••••••••
(Visitor Counter : 134
பிரதமர் அலுவலகம்
பொது நிர்வாகத்தில் சிறந்த சேவைக்குப் பிரதமர் விருதுகள்; அரசு அலுவலர் கூட்டத்தில் நாளை பேசுகிறார்
முன்னுரிமையாகக் கண்டறியப்பட்ட திட்டங்களை மிகச் சிறந்த வகையில் செயல்படுத்தியவர்களையும் மாவட்ட, மாநில மற்றும் இதர அமைப்புகளில் புதுமையான செயல்களை நிறைவேற்றியவர்களையும் பாராட்டும் வகையில் சிறப்பு விருதுகளைப் பிரதமர் திரு. நரேந்திர மோடி அளிக்கிறார். இதற்கான நிகழ்ச்சி புது தில்லி விஞ்ஞான் பவனில் ஏப்ரல் 21 ஆம் தேதி நடைபெறுகிறது. அந்த நிகழ்ச்சியில் கலந்துகொள்ளும் அரசு அலுவலர்களிடையே பிரதமர் உரையாற்றுகிறார்.
குடிமக்கள் நலனுக்காக மத்திய, மாநில அரசுகள் மற்றும் அமைப்புகள், மாவட்ட நிர்வாக அமைப்புகள், பல்வேறு சிறந்த வகையில் பணியாற்றும் பொது நிர்வாகப் பணியாளர்கள், அலுவலர்களை அங்கீகரித்து, போற்றும் வகையில் பிரதம மந்திரி விருதுகள் உருவாக்கப்பட்டுள்ளன. 1) பிரதம மந்திரி பயிர்க்காப்பீட்டுத் திட்டம் , 2) டிஜிட்டல் வழிப் பணப் பரிவர்த்தனையை மேம்படுத்துதல்  3) நகர்ப்புற, கிராமப்புற வீட்டுவசதி மேம்பாட்டுக்கான பிரதம மந்திரி ஆவாஸ் யோஜனா , 4) தீனதயாள் உபாத்யாய கிராமப்புற திறன் மேம்பாட்டுத் திட்டம் ஆகிய திட்டங்களில் மிகச் சிறப்பாகப் பணியாற்றியவர்களுக்கு இந்த விருதுகள் கிடைக்கும்.
இந்த ஆண்டு மேற்கண்ட நான்கு திட்டங்களில் சிறந்த வகையில் பணியாற்றியவர்களுக்கு மொத்தம் 11 விருதுகள், மாவட்டங்கள் உள்பட மத்திய, மாநில அரசு நிறுவனங்களில் புதியனவற்றைப் படைத்தவர்களுக்கு அளிக்கப்படும். ஆர்வம் உள்ள மாவட்டத்துக்கு அவற்றில் ஒரு விருது அளிக்கப்படும்.
இந்த நிகழ்ச்சியை ஒட்டி இரு புத்தகங்களைப் பிரதமர் வெளியிடுகிறார். “புதிய பாதைகள்”  என்ற தலைப்பில் ஒரு நூலும், மாவட்டங்களை மாற்றுவதற்கான வழிவகைகளைக் காணும் வகையில் அமைந்த “ஆர்வமுள்ள மாவட்டங்கள்: வெளிப்படும் திறன்கள்”  என்ற தலைப்பில் ஒரு நூலும் வெளியிடப்படவுள்ளன.
பிரதமர் அலுவலகம்
ஐ.என்.எஸ்.வி. தாரிணி குழுவினருடன் பிரதமர் சந்திப்பு
ஐ.என்.எஸ்.வி. தாரிணி கப்பலில் உலகைச் சுற்றி வந்த இந்திய கடற்படையைச் சேர்ந்த ஆறு பெண் அதிகாரிகள் இன்று பிரதமர் திரு. நரேந்திர மோடியை சந்தித்தனர்.
நவிகா சாகர் பரிக்ரமா என அழைக்கப்பட்ட இந்தப் பயணம், முற்றிலும் பெண் அதிகாரிகள் கொண்ட இந்தியக் குழுவால் மேற்கொள்ளப்பட்ட முதலாவது உலகளாவிய கடல்வழிப் பயணமாகும்.
இந்தக் கலந்துரையாடலின்போது, குழுவில் இருந்த பெண் அதிகாரிகள், பயணத்தின் பல்வேறு அம்சங்கள், அவர்களின் தயாரிப்பு, பயிற்சி மற்றும் அனுபவங்களைப் பகிர்ந்து கொண்டனர்.
இந்தப் பயணத்தை வெற்றிகரமாக நிறைவு செய்த குழுவினருக்கு பிரதமர் பாராட்டு தெரிவித்தார். பயணத்தின் போது அவர்களது பிரத்யேகமான அனுபவங்களை பகிர்ந்து கொள்ளும் வகையில் எழுதுமாறு அவர் ஊக்கப்படுத்தினார். இந்த சந்திப்பின் போது கடற்படைத் தளபதி அட்மிரல் சுனில் லம்பா உடனிருந்தார்.
இந்தக் குழுவுக்கு லெஃப்டினண்ட் கமாண்டர் வரிகா ஜோஷி தலைமை ஏற்க, லெப்டினண்ட் கமாண்டர்கள் பிரதிபா ஜம்வால், பி. சுவாதி மற்றும் லெஃப்டினண்ட்கள் எஸ். விஜயா தேவி, பி.ஐஸ்வர்யா மற்றும் பாயல் குப்தா ஆகியோர் குழுவில் இடம்பெற்றிருந்தனர்.
பிரதமர் அலுவலகம்
அமர்நாத் குகை அருகே பலத்த மழையால் உயிரிழந்தவர்களுக்கு பிரதமர் இரங்கல்
ஸ்ரீ அமர்நாத் குகை அருகே மிகப்பலத்த மழையால் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
"ஸ்ரீ அமர்நாத் குகை அருகே பெய்த பலத்த மழையால், உயிரிழந்த குடும்பத்தினருக்கு ஆழ்ந்த இரங்கல். @manojsinha_ ஜியிடம் பேசி நிலைமையை ஆய்வு செய்துள்ளேன். மீட்பு மற்றும் நிவாரணப் பணிகள் நடைபெற்று வருகின்றன. பாதிக்கப்பட்டவர்களுக்கு அனைத்து உதவிகளும் செய்யப்பட்டு வருகின்றன."
மத்திய அமைச்சரவை
ஜார்க்கண்ட் மாநிலம் கர்மாவில் புதிய மருத்துவக் கல்லூரியை அமைக்க மத்திய மருத்துவமனையை வழங்க மத்திய அமைச்சரவை ஒப்புதல்
ஜார்க்கண்ட் மாநிலம் கர்மாவில் மத்திய தொழிலாளர் நலன் மற்றும் வேலைவாய்ப்பு அமைச்சகத்தின்கீழ் இயங்கி வரும் மத்திய மருத்துவமனையை அதன் நிலம் மற்றும் கட்டிடங்களுடன், புதிய மருத்துவ கல்லூரியை உருவாக்க ஜார்க்கண்ட் மாநில அரசுக்கு இலவசமாக வழங்க பிரதமர் திரு. நரேந்திர மோடி தலைமையில் நடந்த மத்திய அமைச்சரவைக் கூட்டத்தில் ஒப்புதல் வழங்கப்பட்டுள்ளது. பிராந்தியத்தில் வசிக்கும் மக்களின் சுகாதாரத் தேவைகளை நிறைவேற்ற, அப்பகுதியில் செயல்பட்டு வரும் மாவட்ட மற்றும் மேல்சிகிச்சை மருத்துவமனைகளை இணைத்து மருத்துவ கல்லூரியை உருவாக்க மத்திய அரசின் நிதியுதவி திட்டத்தின்கீழ் இது செயல்படுத்தப்படும்.
செயல்பாட்டு உத்தி மற்றும் இலக்குகள்
மத்திய மருத்துவமனை அதன் நிலம் மற்றும் கட்டிடங்களுடன் மூன்று மாத காலத்திற்குள் ஜார்க்கண்ட் அரசுக்கு மாற்றப்படும். மாற்றம், பணியாளர்களை எடுத்துக் கொள்வது உள்ளிட்ட விதிமுறைகளுடன் கூடிய புரிந்துணர்வு ஒப்பந்தம் மத்திய தொழிலாளர் நலன் மற்றும் வேலைவாய்ப்பு அமைச்சகம், மாநில அரசுக்கிடையே கையெழுத்திடப்படும்.
முக்கிய தாக்கம்
நாட்டில் ஆண்டுதோறும் பயிற்சி பெறும் மருத்துவர்களின் எண்ணிக்கை அதிகரிக்க இந்தத் திட்டம் உதவும். இந்தப் பிராந்தியத்தில் சுகாதார உட்கட்டமைப்பு வசதிகளை மேம்படுத்த இது பயன்படும். அதன் மூலம் சாதாரண மக்களுக்கு சிறந்த மருத்துவ சேவைகள் கிடைக்கும்.
பயனாளிகள்
ஜார்க்கண்ட் மாநிலம் கர்மாவைச் சுற்றியுள்ள இடங்களில் வசிக்கும் அனைத்து மக்களுக்கும் இது பயனளிக்கும். அவர்களுக்கு சிறந்த மருத்துவ சேவை வசதிகள் கிடைக்கும்.
பின்புலம்
மத்திய தொழிலாளர் மற்றும் வேலைவாய்ப்பு அமைச்சகம், அமைப்பு சாரா பிரிவைச் சேர்ந்த தொழிலாளர்கள் மற்றும் அவர்களைச் சார்ந்தவர்களுக்கு தனது மருத்துவமனைகள் மற்றும் சிகிச்சை மையங்கள் மூலம் மருத்துவ வசதிகளை வழங்கி வருகிறது. ஜார்க்கண்ட் மாநிலம் கர்மாவில் மத்திய தொழிலாளர் மற்றும் வேலைவாய்ப்பு அமைச்சகம் 150 படுக்கை வசதிகளுடன் கூடிய  மருத்துவமனையை அமைத்துள்ளது. இதன் மூலம் மைக்கா சுரங்கம், பீடித் தொழிலாளர்களின் மருத்துவ தேவை பூர்த்தி செய்யப்படுகிறது. அந்த இடத்தில் புதிய மருத்துவ கல்லூரியை உருவாக்குவதற்காக கர்மா மத்திய மருத்துவமனையை அதன் நிலம் மற்றும் கட்டிடங்களுடன் இலவசமாக வழங்க வேண்டும் என்று ஜார்க்கண்ட் மாநில அரசு கருத்துரு ஒன்றை சமர்ப்பித்திருந்தது.
வணிகம் மற்றும் தொழில்துறை அமைச்சகம்
ஏற்றுமதி மேம்பாடு: வர்த்தகர்களுக்கு பியுஷ் கோயல் பாராட்டு.
“பொருளாதாரத்தில் நடப்பு நிதியாண்டில் இரு மாதங்கள் பின்னடைவு இருந்த நிலையிலும் கடந்த ஜூன் மாதம் ஏற்றுமதி அளவு கணிசமாக அதிகரித்துள்ளது. கடந்த ஆண்டில் இதே காலகட்டத்தில் மேற்கொள்ளப்பட்ட ஏற்றுமதியில் 88 சதவீதம் எட்டப்பட்டுள்ளது” என்று மத்திய வர்த்தகம் மற்றும் தொழில் துறை அமைச்சர் பியுஷ் கோயல் தெரிவித்தார்.
பல்வேறு ஏற்றுமதி மேம்பாட்டுக் கவுன்சில்களின் நிர்வாகக் குழுவினருடன் அமைச்சர் கோயல் இன்று  காணொளி மூலம் கலந்துரையாடினார். கோவிட்-19 தொற்று காரணமாக ஏற்பட்டுள்ள பொருளாதார பாதிப்பு குறித்தும் அவர் உரையாடினார். நிகழ்ச்சியில் அவர் பேசியதாவது:
“கோவிட்-19 காரணமாக நேர்ந்த பொருளாதார பாதிப்பிலிருந்து படிப்படியாக நாம் மீண்டு வருகிறோம். இந்நிலையில், குறுகிய காலத்தில் இதிலிருந்து மீள்வதற்காக ஏற்றுமதியாளர்கள் காட்டிய பங்களிப்பு பாராட்டத்தக்கது.
பொதுமுடக்கத்தின் இரண்டாவது கட்டத் தளர்வில் அதிக அனுமதிகள் வழங்கப்படுகின்றன. இதனால், எதிர்காலத்தில் மேலும் முன்னேற்றம் ஏற்படும் என்று எதிர்பார்க்கப்படுகிறது.
பிரதமர் அறிவித்த சுயசார்பு பாரதம்  சுயசார்புள்ள இந்தியாவை, வலிமையான இந்தியாவை, நம்பிக்கை தரும் இந்தியாவை, துடிப்புள்ள இந்தியாவை உலகுக்கு எடுத்துக் காட்டுவதாகக் குறிப்பிடுகிறது. ஒவ்வொருவரும் நம்பிக்கையும் உறுதியும் கொண்டுள்ளனர். அனைத்துத் தரப்பினரும் நல்ல ஏராளமான வாய்ப்புகள் பெறுகின்றனர். ஏழைகளாக இருப்போரும் கூட கண்ணியமாக நடத்தப்படுகின்றனர்.
தொழில்நிறுவனங்கள் இறக்குமதியைச் சார்ந்து இருக்கக் கூடாது. அதைப் போல் குறிப்பிட்ட நிலப் பகுதிகளையே சார்ந்திருக்கக் கூடாது. இவை மோசமான பின் விளைவுகளை நீண்டகாலம் ஏற்படுத்தும். எனவே, உள்நாட்டு வளங்களைப் பயன்படுத்தி, உள்ளூர் ஆட்களின் திறன்களைக் கொண்டு, உள்நாட்டிலேயே தயாரிக்கும் வகையில் தரமான பொருள்களை உற்பத்தி செய்ய வேண்டும். அது மலிவான விலையில் எளிதில் கிடைக்கும் வகையில் இருக்க வேண்டும்"
இவ்வாறு அமைச்சர் பியுஷ் கோயல் பேசினார்.
தகவல் மற்றும் ஒலிபரப்பு அமைச்சகம்
மகிழ்ச்சியின் உறைவிட பூமியிலிருந்து வந்திருக்கும் கனவுகள்
கோஸ்டாரிகா உலகின் மகிழ்ச்சியான நாடுகளில் ஒன்றாக அறியப்படுகிறது. கோஸ்டாரிக்கர்கள் எளிய விஷயங்களில் மகிழ்ச்சியைக் காண்கிறார்கள் மற்றும் அந்த நொடியை ரசிப்பதில் நம்பிக்கை கொண்டுள்ளனர். எனவே, பொழுதுபோக்கின் மையமான கனவுகளின் உலகத்தின் மீதான அவர்களின் ஈடுபாடு இயற்கையானதே. கோஸ்டாரிகாவின் வண்ணமயமான திரைப்படங்களின் வரிசை ஒவ்வொரு ஆண்டும் துடிப்புடன் வளர்ந்து வருகிறது.
இந்த ஆண்டு, இந்திய சர்வதேச திரைப்பட விழாவின் 53வது பதிப்பு, கோஸ்டாரிகாவிலிருந்து இரண்டு படங்களை நம்மிடம் கொண்டு சேர்த்துள்ளது. ‘விரும்பப்படும் தங்க மயில்’ விருதுக்காக வாலண்டினா மாரல் இயக்கிய 'ஐ ஹேவ் எலக்ட்ரிக் ட்ரீம்ஸ் ’  திரைப்படம் போட்டியிடுகிறது. இப்படம் தனது தாயுடன் வசிக்கும் 16 வயது சிறுமி ஈவாவின் வாழ்க்கையைச் சுற்றி அமைந்துள்ளது. டீனேஜ் பருவத்தின் போராட்டங்களையும், வெளி உலகின் இரக்கமற்ற தன்மையையும் இத்திரைப்படம் பிரதிபலிக்கிறது. ஈவாவிற்கும் அவரது தந்தைக்கும் இடையிலான காதல் - வெறுப்பு உறவை படம் சித்தரிக்கும் விதம் பார்வையாளர்களை வெவ்வேறு உணர்ச்சிகளின் உச்சத்துக்கு அழைத்துச் செல்கிறது. இவை இத்திரைப்படத்திற்கு பாராட்டுகளை குவித்து வருகின்றன.
டோமிங்கோ அண்ட் தி மிஸ்ட் என்ற திரைப்படமும் காட்சிப்படுத்தப்படுகிறது. இதில் கதாநாயகன் டொமிங்கோ தனது வீடு அபகரிக்கப்படுவதற்கு எதிராக போராடுகிறார். டொமிங்கோவின் வீட்டில் ஒரு மர்மம் பொதிந்துள்ளது; அவரது மனைவியின் ஆவி அங்கு வருகிறது. தனது வீட்டை விட்டுக்கொடுக்க மாட்டான் என்ற டொமிங்கோவின் தீர்மானத்தை படம் காட்சிபடுத்துகிறது.
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சல் நிலைய கட்டமைப்பை மேம்படுத்த பணிக்குழு
அஞ்சல் நிலைய கட்டமைப்பை மேம்படுத்துவதற்கான பணிக்குழுவின் பரிந்துரையை ஏற்று இந்தியா அஞ்சல் நிலைய வங்கி, 100 சதவீத அரசுக்கு சொந்தமான பொதுத்துறை நிறுவனமாக அஞ்சல்துறையின் கீழ் உருவாக்கப்பட்டது. மேலும், பார்சல் வணிகத்தை கையாள துறையில் பார்சல் இயக்குநரகமும் அமைக்கப்பட்டது. இதற்காக பொது சேவை மையத்துடன் அஞ்சல்துறை புரிந்துணர்வு ஒப்பந்தமும் செய்து கொண்டுள்ளது. அரசின் பல்வேறு சேவைகளை மக்களுக்கு வழங்க 1.16 லட்சத்துக்கும் அதிகமான அஞ்சல் நிலையங்கள் மற்றும் பொதுச்சேவை மையங்கள் உருவாக்கப்பட்டுள்ளன. பணிக்குழுவின் பரிந்துரைக்கேற்ப அஞ்சல் நிலைய பாஸ்போர்ட் சேவை மையங்கள், அஞ்சல் நிலைய ஆதார் மையங்களும் உருவாக்கப்பட்டுள்ளன. இவற்றின் மூலம் கோடிக்கணக்கான மக்கள் பயன் பெற்று வருகின்றனர்.
நாடு முழுவதும் தொலைதூர பகுதிகளிலும், மக்களை மையப்படுத்தும் பல்வேறு சேவைகளை வழங்கும் அரசின் முக்கிய பிரிவாக அஞ்சல் நிலையம் தற்போது மாறியுள்ளது.
மத்திய தொலைதொடர்பு துணை இணை அமைச்சர் திரு தேவுசிங் சவுகான், மாநிலங்களவையில் எழுத்து மூலம் அளித்த பதிலில் இத்தகவலைத் தெரிவித்துள்ளார்
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் விவகாரங்கள், உணவு மற்றும் பொது விநியோகம் அமைச்சகத்தில் திரு ராம் விலாஸ் பஸ்வானுக்கு இரங்கல் கூட்டம் நடைபெற்றது
நுகர்வோர் விவகாரங்கள், உணவு மற்றும் பொது விநியோகம் அமைச்சகத்தின் அலுவலர்கள்/பணியாளர்கள், மத்திய அமைச்சர் திரு திரு ராம் விலாஸ் பஸ்வானின் மறைவுக்கு கிரிஷி பவனில் இன்று நடைபெற்ற கூட்டமொன்றில் இரங்கல் தெரிவித்தனர்.
நுகர்வோர் விவகாரங்கள் செயலாளர் திருமதி லீனா டாண்டன், உணவு மற்றும் பொது விநியோக செயலாளர் திரு சுதான்ஷு பாண்டே மற்றும் அமைச்சகத்தின் அனைத்து மூத்த அதிகாரிகளும் இரங்கல் கூட்டத்தில் கலந்து கொண்டு நுகர்வோர் விவகாரங்கள், உணவு மற்றும் பொது விநியோகம் அமைச்சராக திரு ராம் விலாஸ் பஸ்வானின் பங்களிப்பை நினைவு கூர்ந்தனர். அவரது ஆன்மாவுக்காக பிரார்த்தனை செய்த அனைத்து அதிகாரிகளும், அவரது குடும்பத்துக்கு இரங்கல்களை தெரிவித்தனர்.
மத்திய நுகர்வோர் விவகாரங்கள், உணவு மற்றும் பொது விநியோகம் அமைச்சர் திரு ராம் விலாஸ் பஸ்வான் புது தில்லியில் நேற்று  காலமானார்.
---
(Visitor Counter : 74
பிரதமர் அலுவலகம்
காமன்வெல்த் போட்டிகள் 2022-இல் வெண்கலப் பதக்கம் வென்ற ஹர்ஜிந்தர் கௌருக்கு பிரதமர் வாழ்த்து
பர்மிங்ஹாமில் நடைபெறும் காமன்வெல்த் போட்டிகள் 2022-இல் மகளிருக்கான 71 கிலோ எடைப் பிரிவில் வெண்கலப் பதக்கம் வென்ற பளுதூக்கும் வீராங்கனை ஹர்ஜிந்தர் கௌருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“காமன்வெல்த் போட்டிகளில் நமது பளுதூக்கும் வீரர்கள் குழு மிகச் சிறப்பாக செயலாற்றியுள்ளது. அந்த வரிசையில், ஹர்ஜிந்தர் கௌர் வெண்கலப் பதக்கம் வென்றுள்ளார். இத்தகைய சிறப்பான சாதனையைப் புரிந்த அவருக்கு வாழ்த்துகள். அவரது எதிர்கால முயற்சிகளுக்கு நல்வாழ்த்துகள்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கலப்பு எரிபொருள் வாகனங்கள்
மத்திய கனரக தொழில்துறையின் மோட்டார் வாகனங்கள் மற்றும் வாகன உதிரி பாகங்களுக்கு உற்பத்தியுடன் இணைந்த ஊக்கத் தொகை வழங்கும் திட்டம் இந்தியாவில் கலப்பு எரிபொருள் வாகனங்களை வாகன மூல சாதன உற்பத்தியாளர்கள் அறிமுகம் செய்வதை விரைவுபடுத்தும் என மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனை தெரிவித்துள்ள அவர், இத்திட்டத்தின் கீழ் ஊக்கத் தொகை பெறுவதற்கு தகுதியான பொருட்கள், கீழ்காணும் கலப்பு எரிபொருள் இயந்திரத்திற்கான  எரிபொருள் வரை இயங்கக்ககூடிய) வாகன உதிரிபாகங்கள், அதிநவீன வாகன தொழில்நுட்ப உதிரி பாகங்கள் பட்டியலில் சேர்க்கப்பட்டுள்ளன:-
- பிஎஸ் 6 நெறிமுறைகளுக்கு உட்பட்ட எத்தனால் 85  எரிபொருள் வரை இயங்கக்கூடிய கலப்பு எரிபொருள் இயந்திரம்
- கலப்பு எரிபொருள் எஞ்சினுக்கான சூடுபடுத்தப்பட்ட எரிபொருள் ரயில்
- கலப்பு எரிபொருள் எஞ்சினுக்கான சூடுபடுத்தும் சாதனம்
- கலப்பு எரிபொருள் எஞ்சினுக்கான சூடு கட்டுப்பாட்டு சாதனம்
- கலப்பு எரிபொருள் எஞ்சின் -க்கான மின்னணு கட்டுப்பாட்டு சாதனம்
- கலப்பு எரிபொருள் எஞ்சினுக்கான எத்தனால் சென்சார்
கலப்பு எரிபொருள் வாகனங்கள், கேசோலின் மற்றும் கேசோலினுடன் எத்தனால் கலந்த எரிபொருளால் இயங்கும் திறனுடைய உள் எரி இயந்திரம் பொருத்தப்பட்டவையாகும்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1811833
பிரதமர் அலுவலகம்
உத்தராகண்ட் மாநிலத்தில் உள்ள சக்ரதாவில் நடந்த சாலை விபத்தில் ஏற்பட்ட உயிரிழப்புக்கு பிரதமர் இரங்கல்
உத்தராகண்ட் மாநிலத்தில் உள்ள சக்ரதாவில் நடந்த சாலை விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் சுட்டுரையில் விடுத்துள்ள தகவலில் கூறியிருப்பதாவது:
உத்தரகாண்ட் மாநிலத்தில் சக்ரதாவில் நடந்த சாலை விபத்து மிகவும் சோகமானது. நிவாரணம் மற்றும் மீட்பு நடவடிக்கைகளில் அரசு மற்றும் உள்ளூர் நிர்வாகம் ஈடுபட்டுள்ளன. இந்த விபத்தில் உறவினர்களை இழந்தவர்களுக்கு எனது ஆழ்ந்த இரங்கல்கள். காயம் அடைந்தவர்கள் விரைவில் குணம் அடையவும், நலமுடன் இருக்கவும் பிரார்த்திக்கிறேன்: பிரதமர் மோடி’’